SZENTJAKABFA KÖZSÉG ÖNKORMÁNYZATA

8272 Szentjakabfa, Fő u. 37.
Szám: SZJ/341-5/2025. 

J E G Y Z Ő K Ö N Y V

Készült:
Szentjakabfa Község Önkormányzata Képviselő-testülete 2025. december 10-én 14.00 órakor megtartott nyilvános üléséről
Az ülés helye:
Faluház

(Szentjakabfa, Fő u. 37.)
Jelen vannak:
Steierlein Imre
polgármester 

Molnárné Titz Andrea 
alpolgármester 

Cséri Zoltán 


Hoffman Erika
képviselők
Igazoltan távol: 

Titz Zoltán
képviselő
Tanácskozási joggal megjelent:

dr. Varga Viktória 
jegyző, jegyzőkönyvvezető
Steierlein Imre polgármester: Köszönti az ülésen megjelenteket. Megállapítja, hogy a képviselő-testület 4 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.
A napirendet a képviselő-testület egyhangú szavazással elfogadja. 

NAPIREND
1)  
Szentjakabfai utca elnevezése

Előterjesztő: Steierlein Imre polgármester 

2)  
Szentjakabfa Község Önkormányzata 2026. évi belső ellenőrzési munkatervének elfogadása

Előterjesztő: Steierlein Imre polgármester 

3)  
Beszámoló a falugondnoki tevékenységről  

Előterjesztő: Steierlein Imre polgármester

4)  
Kötelező felvételt biztosító általános iskolai körzethatárok véleményezése

Előterjesztő: Steierlein Imre polgármester 

NAPIREND TÁRGYALÁSA
1)  
Szentjakabfai utca elnevezése

Előterjesztő: Steierlein Imre polgármester 

Steierlein Imre polgármester: A 307 hrsz-ú önkormányzati tulajdonú közút nem rendelkezik közterület elnevezéssel, ezért el kell nevezni, hogy az ott lévő épület házszámot kaphasson. Ez a Szentjakabfa-Balatoncsicsó irányú utca. A rendelet értelmében a Fenyves dűlő elnevezést javasolta, amit 15 napra a helyben szokásos módon közzétettek, de lakossági javaslat nem érkezett. Kérdezi, hogy van-e valakinek kérdése, észrevétele?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.

Szentjakabfa Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

47/2025. (XII.10.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete tulajdonában álló 

Szentjakabfa 307 hrsz-ú közutat Fenyves dűlő néven nevezi el.

Felkéri a jegyzőt, hogy a közterület házszámozásával kapcsolatos döntést a 3/2023. (III.29.) önkormányzati rendelet, valamint a digitális szolgáltatások, a digitális állampolgárság szolgáltatások és támogató szolgáltatások részletes műszaki követelményeiről szóló 322/2024. (XI. 6.) Korm. rendelet előírásai szerinti hozza meg.

Határidő: azonnal

Felelős: jegyző

2)  
Szentjakabfa Község Önkormányzata 2026. évi belső ellenőrzési munkatervének elfogadása

Előterjesztő: Steierlein Imre polgármester 

Steierlein Imre polgármester: Minden év december 31-ig kell elfogadni a következő évi belső ellenőrzési tervet, amit a belső ellenőr készített elő. Ez jövőre a pénzkezelés szabályozottságának és szabályszerűségének ellenőrzése lenne. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.

Szentjakabfa Község Önkormányzata Képviselő-testülete 4 igen szavazattal                                       – egyhangúlag – az alábbi határozatot hozza:

48/2025. (XII.10.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 119. § (5) bekezdésében meghatározott feladatkörében eljárva a 2026. évi belső ellenőrzési munkatervet a következő tartalommal hagyja jóvá:

Ellenőrzött szerv: Szentjakabfa Község Önkormányzata

Ellenőrzés tárgya: A pénzkezelés szabályozottságának és szabályszerűségének ellenőrzése

Ellenőrizendő időszak: 2025. év  

Ellenőrzés ütemezése: 2026. I. félév

Határidő: 2025. december 31.

Felelős: jegyző
3)  
Beszámoló a falugondnoki tevékenységről  

Előterjesztő: Steierlein Imre polgármester

Steierlein Imre polgármester: A falugondnok elkészítette az éves beszámolóját, ezt kiküldték. Ahogy közmeghallgatáson is elmondta, lehetne rá nagyobb igény, de egyébként megfelelően működik a szolgáltatás. Hiába keresik fel azokat a személyeket, akiknek szüksége lehet rá, sok mindenkinek a családja segít. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.

Szentjakabfa Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

49/2025. (XII.10.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete a 2025. évi falugondnoki tevékenységről szóló beszámolót elfogadja.
4)  
Kötelező felvételt biztosító általános iskolai körzethatárok véleményezése

Előterjesztő: Steierlein Imre polgármester 

Steierlein Imre polgármester: Minden évben idekerül a véleményezés, idén annyi változás van, hogy a településre nézve a csicsói iskola mellett a zánkai iskola is biztosítja a kötelező felvételt. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.

Szentjakabfa Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

50/2025. (XII.10.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete a Balatonfüredi Tankerületi Központ által a 2026/2027. tanévre összeállított, Szentjakabfa Község közigazgatási területére vonatkozó kötelező felvételt biztosító általános iskolai körzethatárral egyetért. 

Határidő: 2026. február 15.

Felelős: polgármester
Több napirendi pont nem lévén Steierlein Imre polgármester megköszöni a nyilvános ülésen való részvételt, és azt 14.15 órakor bezárja.

K.m.f.

          Steierlein Imre



                    dr. Varga Viktória

           polgármester


                                             jegyző
6

